Novi Škoda Elroq: naslednja stopnja trajnostnih materialov notranje opreme

* Novi Škoda Elroq predstavlja napredne trajnostne materiale notranje opreme, vključno z materialoma Recytitan in Technofil
* Notranjost Elroqa, ki uteleša Škodin oblikovalski slog Modern Solid, zaznamujejo preprostost, prostornost in prečiščene linije

Mlada Boleslav (Češka), 20. avgust 2024 – Novi Škoda Elroq z inovativno uporabo materialov notranje opreme, kot sta Recytitan in Technofil, prinaša svež pogled na trajnostno avtomobilsko oblikovanje. V skladu z oblikovalskim slogom Modern Solid notranjost Elroqa zaznamujejo preprostost, prostornost in prečiščene linije. Izbrani materiali hkrati poudarjajo zavezanost znamke k varovanju okolja in zmanjševanju ogljičnega odtisa vozil Škoda: sedeži in oblazinjenje so narejeni iz recikliranih plastenk in prvič tudi iz predelanih odpadnih oblačil. Ta so skrbno predelana v visokokakovostne nove preje in tkanine za Elroq. S tem je češki proizvajalec avtomobilov naredil naslednji korak v smeri nadaljnjega uresničevanja svojih trajnostnih ciljev.

**Štirje paketi Design Selection, ki vključujejo še več trajnostnih materialov**

Prostorno notranjost novega Škoda Elroqa zaznamujejo prečiščene, preproste linije, ki utelešajo znamkin oblikovalski slog Modern Solid. Kupci bodo lahko izbirali med štirimi paketi Design Selection: Studio, Loft, Lodge in Suite, od katerih vsak vključuje večji delež trajnostnih materialov.

Pri paketu Design Selection Loft je na primer uporabljen Recytitan – material, ki ga sestavlja 78 % reciklirane plastike PET in – prvič v Škodinih modelih – predelana odpadna oblačila. Temno sivo-modro tkanino dopolnjujejo temni detajli iz umetnega usnja in rumeni odsevni okrasni šivi.

V paketu Design Selection Lodge se predstavlja material z imenom Technofil, ki vsebuje tudi niti ECONYL® iz regeneriranega najlona, pridobljenega na primer iz starih ribiških mrež in ostankov blaga. Ta paket Design Selection zaznamuje črna tkanina v kombinaciji s svetlo sivim umetnim usnjem, ki ga poudarjajo oranžni kontrastni šivi in ujemajoči se oranžni varnostni pasovi.

**Ostanki blaga, ribiške mreže in steklenice ponovno uporabljeni v notranjosti vozil Škoda**

Škoda nenehno izboljšuje uporabo inovativnih in trajnostnih materialov pri vseh svojih izdelkih. Da bi še povečali trajnost Elroqovega paketa Design Selection Loft, znamka za vratne obloge, sedežne prevleke, armaturno ploščo, naslonjala za roke in prislone za kolena uporablja material Recytitan. Sestavljen je iz 78 % reciklirane plastike PET, pridobljene iz predmetov, kot so plastenke za vodo. Preostali material je pridobljen iz nove plastike PET (16 %) in prvič tudi iz mehansko recikliranih vlaken, pridobljenih iz odpadnih oblačil (6 %). Mešanica vlaken se predeluje brez kemične obdelave. Velika mera pozornosti med predenjem in razporejanjem niti zagotavlja popolno ravnovesje med udobjem, vzdržljivostjo in trajnostjo.

Pri paketu Design Selection Lodge Škoda uporablja material Technofil, ki je sestavljen iz 75 % recikliranih vlaken ECONYL® in 25 % poliestra. Za izdelavo te inovativne tkanine se ponovno uporablja najlonske odpadke, kot so odpadne ribiške mreže, ostanki blaga in preproge, ki se jih nato pretvori v novo najlonsko prejo. Najlon ECONYL® je znan po svoji odlični odpornosti na trenje in drgnjenje, poleg tega pa je tudi 100-odstotno obnovljiv, kar omogoča večkratno recikliranje, preoblikovanje in ponovno predenje preje brez izgube kakovosti.

Kontakt

|  |  |
| --- | --- |
| **Vítězslav Kodym**  Vodja produktnega komuniciranja  +420 604 292 131  [vitezslav.kodym@skoda-auto.cz](mailto:vitezslav.kodym@skoda-auto.cz) | **Jiří Brynda**  Tiskovni predstavnik za produktno komuniciranje  +420 730 865 212  [jiri.brynda@skoda-auto.cz](mailto:jiri.brynda@skoda-auto.cz) |

Videoposnetek in slike k sporočilu za medije

|  |  |
| --- | --- |
| C:\Users\dzcjhba\Desktop\Bike_SkodaCross.jpg | **Videoposnetek: Novi Škoda Elroq: naslednja stopnja trajnostnih materialov notranje opreme**  Novi Škoda Elroq z inovativno uporabo materialov notranje opreme, kot sta Recytitan in Technofil, prinaša svež pogled na trajnostno avtomobilsko oblikovanje. Izbrani materiali poudarjajo zavezanost znamke k varovanju okolja in zmanjševanju ogljičnega odtisa vozil Škoda: sedeži in oblazinjenje so narejeni iz recikliranih plastenk in prvič tudi iz predelanih odpadnih oblačil.  **Vir: Škoda Auto** |

|  |  |
| --- | --- |
| C:\Users\dzcjhba\Desktop\Bike_SkodaCross.jpg | **Recytitan v paketu Design Selection Loft**  Recytitan je sestavljen iz 78 % reciklirane plastike PET, pridobljene iz predmetov, kot so plastenke za pijače. Preostali material je pridobljen iz nove plastike PET in mehansko recikliranih vlaken.  **Vir: Škoda Auto** |
| C:\Users\dzcjhba\Desktop\Bike_SkodaCross.jpg | **Technofil z vlakni ECONYL® v paketu Design Selection Lodge**  Za izdelavo vlaken ECONYL® se najlonske odpadke– kot so odpadne ribiške mreže, ostanki blaga in preproge – predela v novo najlonsko prejo. Najlon ECONYL® je znan po svoji odlični odpornosti na trenje in drgnjenje, poleg tega pa je tudi 100-odstotno obnovljiv, kar omogoča večkratno recikliranje, preoblikovanje in ponovno predenje preje brez izgube kakovosti.  **Vir: Škoda Auto** |

**Škoda Auto**

* S strategijo Next Level – Škoda Strategy 2030 namerava uspešno krmariti skozi novo desetletje.
* Načrtuje, da se bo do leta 2030 z atraktivnimi ponudbami v vstopnih segmentih in z dodatnimi električnimi modeli uvrstila med pet prodajno najuspešnejših znamk v Evropi.
* Učinkovito izkorišča obstoječi potencial na pomembnih rastočih trgih, kot so Indija, severna Afrika, Vietnam in regija ASEAN.
* Kupcem danes ponuja enajst modelskih serij osebnih vozil: Fabia, Scala, Octavia in Superb ter Kamiq, Karoq, Kodiaq, Enyaq, Enyaq Coupé, Slavia in Kushaq.
* Leta 2023 je v svetovnem merilu prodala več kot 866.000 vozil.
* Že 30 let je del koncerna Volkswagen Group, ene od globalno najuspešnejših avtomobilskih družb.
* Je del skupine jedrnih znamk (Core) – organizacijske povezave volumenskih znamk koncerna Volkswagen Group, v okviru katere si prizadeva za doseganje skupne rasti in znatno povečanje splošne učinkovitosti petih volumenskih znamk.
* Kot del koncerna Volkswagen Group samostojno izdeluje in razvija komponente, kot so baterijski sistemi za platformo MEB, motorji in menjalniki; te komponente uporabljajo tudi v vozilih drugih koncernskih znamk.
* Deluje na treh lokacijah v Češki republiki, proizvodne zmogljivosti pa ima med drugim na Kitajskem, Slovaškem in v Indiji – večinoma v sklopu koncernskih partnerstev, prav tako pa tudi v Ukrajini prek lokalnega partnerja.
* Po vsem svetu zaposluje približno 40.000 ljudi in je prisotna na okrog 100 tržiščih.